Liek obsahuje moderný inzulín (inzulínový analóg), s rýchlo pôsobiacim a strednodobo pôsobiacim účinkom, v pomere 30/70. Liek sa používa na zníženie vysokej hladiny cukru v krvi. Pri liečbe diabetu mellitus 2. typu sa može používať v kombinácii s tabletami na liečbu diabetu a/alebo s antidiabetikami, ktoré sa podávajú injekčne. Viac na adc.sk Použitie: Dávkovanie a dávkovacie schémy Pero podáva 1–60 jednotiek s možnosťou nastavenia po 1 jednotke. Dospievajúci a deti vo veku 10 rokov a staršie: Dávkovanie stanoví lekár v súlade s potrebami pacienta. Odporúčaná počiatočná dávka pre pacientov s diabetom mellitus 2. typu je 6 jednotiek v čase raňajok a 6 jednotiek v čase večere (večerného jedla). Liek sa môže tiež podávať 1x denne s počiatočnou dávkou 12 jednotiek v čase večere (večerného jedla). Keď sa používa 1x denne, všeobecne sa odporúča pri dosiahnutí dávky 30 jednotiek prejsť na dávkovanie 2x denne, rozdelením na 2 rovnaké dávky v čase raňajok a večere. Ak sa pri dávkovaní 2x denne opakujú denné hypoglykémie, ranná dávka môže byť rozdelená do rannej dávky a do dávky v čase obeda (dávkovanie 3x denne). Úprava dávky môže byť potrebná, ak pacienti majú zvýšenú fyzickú námahu, zmenili svoje obvyklé stravovanie alebo počas súbežného ochorenia. Odporúčaná na úprava dávky: Hladina cukru v krvi pred jedlom Úprava dávky lieku 10 mmol/l >180 mg/dl +6 jednotky Majú byť použité najnižšie hladiny glukózy v krvi pred jedlom z predchádzajúcich troch dní. Dávka nesmie byť zvýšená, ak sa objaví hypoglykémia počas týchto dní. Úprava dávky sa môže uskutočniť 1x týždenne, až do dosiahnutia cieľovej hodnoty HbA1c. Ak sa u pacientov s diabetom 2. typu pridá agonista GLP-1 receptora, odporúča zníženie dávky o 20 % u pacientov s HbA1c nižším ako 8 %. U pacientov s HbA1c vyšším ako 8 % sa má zvážiť zníženie dávky U pacientov s diabetom 1. typu sa individuálna potreba inzulínu obvykle pohybuje medzi 0,5 a 1,0 jednotkou/kg/deň. Pri prechode pacienta z dvojfázového ľudského inzulínu na tento liek, začnite s rovnakou dávkou a režimom. Potom titrujte podľa individuálnych potrieb (na základe tabuľky uvedenej hore). Spôsob použitia Injekčná suspenzia sa nachádza v naplnenom (farebne odlíšenom) pere a používa sa iba na podkožné injekčné podanie (subkutánne). Je určené na používanie s ihlami NovoFine alebo NovoTwist. Po vybratí z chladničky sa odporúča nechať inzulín pred resuspendovaním dosiahnuť izbovú teplotu. Je potrebná premiešať obsah pera pohybom smerom nahor a nadol. Nepoužívať, ak resuspendovaná kvapalina nie je homogénne biela, zakalená a vodná. Injekčná suspenzia sa má všeobecne podávať bezprostredne pred jedlom ako injekcia do stehna alebo do brušnej steny. Ak je to potrebné, môže sa podávať ihneď po jedle. Ak je to vhodné, môže sa podávať do oblasti sedacej alebo deltovej. Miesta podávania injekcie sa majú vždy striedať v rámci spomínaných častí tela, aby sa znížilo riziko lipodystrofie. Injekčná suspenzia sa nesmie podávať intravenózne, nemá sa používať v inzulínových infúznych pumpách. Intramuskulárnemu podávaniu sa treba vyhnúť. Viac informácií o spôsobe použitia v Písomnej informácii pre používateľa, časť 3. Upozornenie Všeobecne sa odporúča intenzívna kontrola glykémie a jej sledovanie u žien s diabetom počas tehotenstva a pri plánovaní tehotenstva. Dojčiace diabetičky môžu potrebovať úpravu dávky inzulínu. Sú obmedzené klinické skúsenosti s liekom u detí vo veku 6–9 rokov. K dispozícii nie sú žiadne údaje u detí mladších ako 6 rokov. Prechod pacientov na iný typ alebo značku inzulínu sa musí uskutočniť len za prísnej lekárskej kontroly. Neprimerané dávky alebo prerušenie liečby, najmä u diabetu 1. typu, môže viesť k hyperglykémii a diabetickej ketoacidóze, ktorá je potenciálne letálna. Počas liečby je potrebné dodržiavať diétne a režimové opatrenia. Nepiť alkohol a vyhýbať sa užívaniu liekov, ktoré obsahujú alkohol. Alkohol môže zosilňovať alebo znižovať hypoglykemický účinok inzulínu. Preto sa množstvo inzulínu, ktoré potrebujete môže meniť. Schopnosť pacienta koncentrovať sa a reagovať môže byť porušená v dôsledku hypoglykémie. To môže byť riskantné v situáciách ako napr. vedenie auta alebo obsluha strojov. Nevykonali sa štúdie kompatibility, preto sa tento liek nesmie miešať s inými liekmi. Pred otvorením uchovávať v chladničke (2 – 8° C). Nie v blízkosti chladiacej jednotky. Neuchovávať v mrazničke. Počas používania, alebo keď sa nosí ako rezerva sa pero uchováva pri teplote do 30 °C, a to maximálne 4 týždne. Neuchovávať v mrazničke/chladničke. Na pere sa ponecháva kryt na ochranu pred svetlom. Ďalšie osobitné upozornenia sú uvedené v SPC (časť 4.4).